সন্তোষ (২০২৪ চলচ্চিত্ৰ)

সন্তোষ () সন্ধ্যা সূৰীৰ দ্বাৰা ৰচিত তথা পৰিচালিত, ২০২৪ চনত মুক্তিপ্ৰাপ্ত, হিন্দী ভাষাৰ এখন অপৰাধমূলক নাট্য চলচ্চিত্ৰ। ছবিখন যুক্তৰাজ্য, ভাৰত, জাৰ্মানী আৰু ফ্ৰান্সৰ এক আন্তঃৰাষ্ট্ৰীয় সহ-প্ৰযোজনা। উত্তৰ ভাৰতৰ গ্ৰামীণ অঞ্চলৰ পটভূমিত নিৰ্মিত এই ছবিখনত অভিনেত্ৰী শ্বাহানা গোস্বামীয়ে এগৰাকী বিধৱা তিৰোতাৰ চৰিত্ৰত অভিনয় কৰিছে; যিয়ে তেওঁৰ প্ৰয়াত স্বামীৰ আৰক্ষী কনিষ্টবলৰ চাকৰিটো উত্তৰাধিকাৰী সূত্ৰে লাভ কৰে।

২০২৪ চনৰ ২০ মে’ তাৰিখে ৭৭তম কান চলচ্চিত্ৰ মহোৎসৱৰ আন চাৰ্টেইন ৰিগাৰ্ড বিভাগত ছবিখনৰ ৱৰ্ল্ড প্ৰিমিয়াৰ অনুষ্ঠিত হৈছিল, য’ত ছবিখনে সমালোচকসকলৰ পৰা ইতিবাচক সমালোচনা লাভ কৰিছিল। ২০২৫ চনৰ ১০ জানুৱাৰী তাৰিখে ছবিখনে ভাৰতৰ ছবিগৃহত মুক্তি লাভ কৰে। এই ছবিখনক, নেচনেল ব’ৰ্ড অৱ ৰিভিউৰ দ্বাৰা, ২০২৪ চনৰ শীৰ্ষ ৫খন আন্তঃৰাষ্ট্ৰীয় চলচ্চিত্ৰৰ ভিতৰত অন্যতম হিচাপে নিৰ্বাচিত কৰা হয় আৰু ব্ৰিটিছ লেখক, পৰিচালক তথা প্ৰযোজকৰ দ্বাৰা অসাধাৰণ আত্মপ্ৰকাশৰ শিতানত ৭৮তম বাফটা বঁটাৰ বাবেও মনোনীত হয়। ইয়াৰ উপৰিও ছবিখন ডিচেম্বৰৰ চৰ্টলিষ্টত স্থান লাভ কৰিছিল আৰু ৯৭তম একাডেমী বঁটা প্ৰদান অনুষ্ঠানত, শ্ৰেষ্ঠ আন্তঃৰাষ্ট্ৰীয় পূৰ্ণদৈৰ্ঘ্যৰ চলচ্চিত্ৰৰ বাবে যুক্তৰাজ্যৰ এণ্ট্ৰি হিচাপে নিৰ্বাচিত হৈছিল।

 কাহিনী 
ছবিখনত, এগৰাকী ২৮ বছৰীয়া বিধৱা তিৰোতাৰ কাহিনী চিত্ৰিত হৈছে। তিৰোতাগৰাকীয়ে তেওঁৰ প্ৰয়াত স্বামীৰ আৰক্ষী বিষয়াৰ চাকৰিটো লাভ কৰাৰ পিছত এগৰাকী কণমানি ছোৱালীৰ হত্যাকাণ্ডৰ গোচৰৰ তদন্ত কৰিবলগীয়া হয়। 

 অভিনয় শিল্পী 
সন্তোষ ছাইনীৰ চৰিত্ৰত শ্বাহানা গোস্বামী
গীতা শৰ্মাৰ চৰিত্ৰত সুনীতা ৰাজৱাৰ
বেনিৱালৰ চৰিত্ৰত সঞ্জয় বিষ্ণোই
বিক্ৰমৰ চৰিত্ৰত কুশল দুবে
ঠাকুৰৰ চৰিত্ৰত নৱল শুক্লা
প্ৰিয়াৰ চৰিত্ৰত প্ৰতিভা অৱস্থী

 প্ৰযোজনা 
২০২৩ চনৰ আগষ্ট–অক্টোবৰ মাহত, ভাৰতৰ লক্ষ্ণৌ আৰু ইয়াৰ আশে-পাশে প্ৰায় ৪৫ দিনলৈকে প্ৰধান চিত্ৰগ্ৰহণ কাৰ্যসূচী চলিছিল।

 মুক্তি 
২০২৪ চনৰ মে’ মাহত ৭৭তম কান চলচ্চিত্ৰ মহোৎসৱত ছবিখনৰ প্ৰিমিয়াৰ হয়। এই ছবিখন মামী মুম্বাই চলচ্চিত্ৰ মহোৎসৱ, ২০২৪-ৰ বাবেও নিৰ্বাচিত হৈছিল, য’ত ই দক্ষিণ এছিয়া প্ৰতিযোগিতা বিভাগৰ অংশ আছিল। ২০২৫ চনৰ ১০ জানুৱাৰী তাৰিখে, ছবিখনে ভাৰতৰ চিত্ৰগৃহত মুক্তি পায়।

 সঁহাৰি 
ৰিভিউ এগ্ৰিগেটৰ ৱেবছাইট ৰটেন টমেটোছত, ছবিখনে ৫২ গৰাকী সমালোচকৰ পৰ্যালোচনাৰ ১০০%ই ইতিবাচক সমালোচনা লাভ কৰে; যʼত গড় ৰেটিং আছিল ৭.৫/১০। ৱেবছাইটটোৰ ঐক্যমত বিভাগত এনেদৰে লিখা আছে: "শ্বাহানা গোস্বামীয়ে সন্তোষৰ চৰিত্ৰত অবিস্মৰণীয় তীব্ৰতাৰে সৈতে অভিনয় কৰিছে, যি এটি উৎকণ্ঠাপূৰ্ণ প্ৰক্ৰিয়াগত নাটক হিচাপে সমাজৰ সামাজিক স্তৰক লৈ কঠিন প্ৰশ্ন উত্থাপন কৰে।"  ওজনযুক্ত গড় ব্যৱহাৰ কৰা ৱেবচাইট, মেটাক্ৰিটিকে ছবিখনক ১৬ গৰাকী সমালোচকৰ ভিত্তিত ১০০ৰ ভিতৰত ৭৫ নম্বৰ দিছিল, যিয়ে এক "সাধাৰণতে অনুকূল" সমালোচনাৰ কথা সূচায়।

 বঁটা-সন্মান 
 পুৰস্কাৰ অনুষ্ঠানৰ তাৰিখ শিতান  প্ৰাপক(সকল) ফলাফল  তথ্যসূত্ৰ কান চলচ্চিত্ৰ মহোৎসৱ ২৫ মে’ ২০২৪ প্ৰিস্ক আন চাৰ্টেইন গাৰ্ড সন্ধ্যা সূৰী   বিএফআই লণ্ডন চলচ্চিত্ৰ মহোৎসৱ ২০ অক্টোবৰ ২০২৪ শ্ৰেষ্ঠ প্ৰথম পূৰ্ণদৈৰ্ঘ্যৰ চলচ্চিত্ৰৰ সাদাৰলেণ্ড পুৰস্কাৰ সন্তোষ   চেভিল ইউৰোপীয় চলচ্চিত্ৰ মহোৎসৱ ১৬ নৱেম্বৰ ২০২৪ শ্ৰেষ্ঠ চিত্ৰনাট্যৰ বঁটা সন্ধ্যা সূৰী   কেমেৰীমেজ ২৩ নৱেম্বৰ ২০২৪ গোল্ডেন ফ্ৰগ – পৰিচালকসকলৰ আত্মপ্ৰকাশ প্ৰতিযোগিতা   টকিঅʼ ফিলমেক্স ৩০ নৱেম্বৰ ২০২৪ বিশেষ জুৰী বঁটা সন্তোষ   ছাত্ৰ জুৰী বঁটা  নেচনেল ব’ৰ্ড অৱ ৰিভিউ ৪ ডিচেম্বৰ ২০২৪ শীৰ্ষ পাঁচখন আন্তঃৰাষ্ট্ৰীয় চলচ্চিত্ৰ    ইউৰোপীয় চলচ্চিত্ৰ বঁটা ৭ ডিচেম্বৰ ২০২৪ ইউৰোপীয় আৱিষ্কাৰ - প্ৰিস্ক ফিপ্ৰেছকি সন্তোষ   ব্ৰিটিছ স্বতন্ত্ৰ চলচ্চিত্ৰ বঁটা৮ ডিচেম্বৰ ২০২৪ শ্ৰেষ্ঠ ব্ৰিটিছ স্বতন্ত্ৰ চলচ্চিত্ৰ সন্ধ্যা সূৰী, মাইক গুডৰিজ, জেমছ ব’শ্বাৰ, বালথাজাৰ ডি গনে আৰু এলান মেকএলেক্স   শ্ৰেষ্ঠ চিত্ৰনাট্য সন্ধ্যা সূৰী  শ্ৰেষ্ঠ নৱাগত চিত্ৰনাট্যকাৰ  বিৰাট সাফল্য-অৰ্জনকাৰী প্ৰযোজক বালথাজাৰ ডি গনাই, জেমছ ব’শ্বাৰ  এছিয়ান চলচ্চিত্ৰ বঁটা ১৬ মাৰ্চ ২০২৫ শ্ৰেষ্ঠ অভিনেত্ৰী শ্বাহানা গোস্বামী   শ্ৰেষ্ঠ নতুন পৰিচালক সন্ধ্যা সূৰী ব্ৰিটিছ একাডেমী চলচ্চিত্ৰ বঁটা১৬ ফেব্ৰুৱাৰী ২০২৫এজন ব্ৰিটিছ লেখক, পৰিচালক তথা প্ৰযোজকৰ দ্বাৰা অসাধাৰণ আত্মপ্ৰকাশসন্ধ্যা সূৰী, জেমছ বʼশ্বাৰ, বালথাজাৰ ডি গনাই (মাইক গুড্ৰিজ আৰু এলান মেকএলেক্সেও প্ৰযোজক)

 টোকা 

 তথ্য উৎস 

 বাহ্যিক সংযোগ 




শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:ব্ৰিটিছ চলচ্চিত্ৰ
শ্ৰেণী:ভাৰতৰ চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতীয় থ্ৰিলাৰ চলচ্চিত্ৰ